**Bakonyszentiván Község Önkormányzata Képviselő-testületének  
../2019. (...) önkormányzati rendelete**

**a településkép védelméről szóló 10/2017.(XII.20.) önkormányzati rendelet módosításáról**

BakonyszentivánKözség Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) a) pontjában bekezdésében meghatározott feladatkörében eljárva, a partnerségi egyeztetés szabályairól szóló 4/2017.(V.9.)**önkormányzati rendeletben** meghatározott partnerek és a Veszprém Megyei Kormányhivatal Kormánymegbízotti Kabinet Állami Főépítésze, a Nemzeti Média- és Hírközlési Hatóság, a Veszprém Megyei Kormányhivatal VJH Hatósági Főosztály Építésügyi és Örökségvédelmi Osztály és a Balaton-felvidéki Nemzeti Park véleményének kikérésével a következőket rendeli el.

1. § A településkép védelméről szóló 10/2017.(XII.20.) önkormányzati rendelet (a továbbiakban: R.) 1. § (1) és (2) bekezdések helyébe a következő rendelkezés lép:

„(1) A településkép védelme a természeti és épített környezete által meghatározott jellegzetes településrészek, értékes, hagyományt őrző építészeti arculatának és térbeli szerkezetének - az építészeti, táji értékek, és az örökségvédelem figyelembevételével történő – megőrzését vagy alakítását jelenti, melyen keresztül az életminőség javítása, az esztétikus környezet kialakítása, és ezek társadalmi elfogadtatását lehet elérni. A település vizuális megjelenése (a település képe) függ a történeti táji- és épített örökség eredeti megtartásától, védelmétől, az építészeti örökségének, arculatának a jövő nemzedékek számára való formálásától, és a védett értékek helyreállításának minőségétől.”

1. § A R. 12 § helyébe a következő rendelkezések lépnek:

„12 (1) Helyi egyedi védett épületen

1. állagmegóvási munka végzésénél, felújításnál, helyreállításnál, korszerűsítésnél, tetőtérbeépítésnél, bővítésnél az épület helyi hagyományokhoz illeszkedő jellegzetes tömegét, tömegkapcsolatait eredeti formában és arányban kell fenntartani
2. bővítés esetén a meglévő és új épülettömegek arányai, formái és anyaghasználatai illeszkedjenek egymáshoz,
3. az épületnek a közterületről látható eredeti homlokzatát meg kell tartani, illetve szükség esetén a helyi hagyományokhoz illeszkedő eredeti állapotnak megfelelően vissza kell állítani a homlokzat felületképzését, a homlokzat díszítő elemeit, tagozatait, a nyílászárók formáját, azok jellegzetes szerkezetét, az ablakok osztását, a tornácok kialakítását, a lábazatot, a lábazati párkányt.
4. az alaprajzi elrendezés – különösen a fő tartószerkezetek, főfalak, belső elrendezés   
   elemei -, valamint a meghatározó építészeti részletek és szerkezetek megőrzendők.
5. bontását követően annak karakterelemei a védett épület helyébe épített új épületbe kerüljenek beépítésre.

(2) Helyi egyedi védett értékek felújítása során a helyi hagyományokhoz illeszkedő eredeti anyaghasználatot és formai elemeket kell továbbra is alkalmazni.

(3) Helyi egyedi védelem alatt álló értékre a településképi követelmények hatálya annak minden elemére kiterjed.”

1. § A R. 13 § a) helyébe a következő rendelkezés lép:

„ a) csak olyan településképi és építészeti szempontból igényes építmények építhetők, amelyeket a telek adottságainak, a környezetük karakterjellegének, a rendeltetésük követelményeinek, az építőanyagok sajátosságainak megfelelően, és a területi sajátosságokat figyelembevéve alakítottak ki. „

1. § A R. a 18/A § -sal egészül ki:

„18/A § A település településképi szempontból *egyéb* területén az építmények a környezettel funkcionális és esztétikai összhangban, tájba illesztve helyezhetők el. Az épületek kialakítása a helyi építészeti hagyományoknak megfelelő anyaghasználattal történjen.”

1. § A R. 19 § b) helyébe a következő rendelkezés lép:

„b) egy telken lévő építmények tömegét úgy kell kialakítani, hogy azok egymással összhangban legyenek és formai szempontból egységes építmény-együttes hatását keltsék.

1. § A R. 20 § helyébe a következő rendelkezés lép:

„

1. az épületek lapos, vagy magastetővel létesíthetők. A magastető hajlásszöge 15°-nál alacsonyabb, 45º-nál meredekebb nem lehet. A természetes színektől eltérő világító és élénk színű fedések nem alkalmazhatók.
2. A technológiai létesítmények növényzettel takarva helyezhetők el.”
3. § A R. 22 § b) helyébe a következő rendelkezés lép:

„b) összhangban legyen a telken lévő további építmények homlokzatával (színezéseit és anyaghasználatát tekintve) egymással egységes építmény-együttes hatását keltsék, valamint a kerítés kialakítása is illeszkedjék a homlokzatokhoz.”

1. § A R. 24 § a) helyébe a következő rendelkezés lép:

„ a) a tájra jellemző, lombhullató cserje- és fafajokkal legyen telepítve, a hazai flórát reprezentáló, lombhullató fajok alkalmazásával. A közterületi növénytelepítésnél a tűlevelű örökzöldek és a tujafélék kerülendők.

1. § A R. 26 § (1), (2) helyébe a következő rendelkezés lép:

„(1) A településkép fokozottabb védelme érdekében a közterületeken, valamint közterületnek nem minősülő magántelkek közterületről látható részein és az itt lévő épületeken reklámhordozó csak úgy és olyan méretben, megjelenési formában helyezhető el, hogy az a településkép megőrzését, érvényesülését vagy kialakítását e rendeletben foglaltak figyelembevételével ne sértse és ne akadályozza.

(2) Útbaigazító tábla, térkép vagy más jelzés közterületen úgy helyezhető el, hogy annak kialakítása, anyaghasználata, formavilága a helyi hagyományokhoz alkalmazkodjon, a táj- és településképet, utcaképet nem bonthatja meg, jogos érdeket nem sérthet, közforgalmat nem akadályozhat és a közbiztonságot nem veszélyeztethet.”

1. § A R. 32 (3). § utolsó mondata helyébe a következő rendelkezés lép:

„ A településképi vélemény kérelem tartalmát és benyújtandó mellékleteit e rendelet 3. melléklete tartalmazza.

1. § A R. 32 (4). § helyébe a következő rendelkezés lép:

„(4) A véleményezési eljárás lefolytatásához a kérelmező (építtető) kérelmét papír alapon nyújtja be, és a véleményezendő építészeti-műszaki dokumentációt elektronikus formában az építésügyi hatósági eljáráshoz biztosított elektronikus tárhelyre feltölti, melyhez a polgármesternek hozzáférést biztosít.”

1. § A R. 43 § első mondata helyébe a következő rendelkezés lép:

„43.§ Településképi kötelezési eljárást von maga után e rendeletben leírt településképi követelmények megszegése valamint: ”

1. § A R. 16. alcíme helyébe a következő alcím lép:

„16. A településkép-védelmi bírság”

1. § A R. 44 (1). § első mellékmondata helyébe a következő rendelkezés lép:

„(1) A településképi rendelet településképi követelményeinek megszegése vagy végre nem hajtása esetén, e magatartás elkövetőjével szemben az önkormányzat képviselő-testülete településkép-védelmi bírságot (a továbbiakban: bírság) szabhat ki,”

1. § A R. 44 (3). § helyébe a következő rendelkezés lép:

„(3) A reklám és reklámhordozó elhelyezése a településképi bejelentés alapján megkezdhető, – amennyiben a polgármester azt nem tiltja meg, – és ha ahhoz más hatósági engedély nem szükséges.”

1. § A R. 44.§ (5) és (10) bekezdésében a „településképi bírság” szövegrész helyébe a „bírság” szövegrész lép.
2. § Ez a rendelet 2019. …….-én lép hatályba.
3. § Hatályát veszti az R.
4. I. FEJEZET 1. alcímében a „célja,” szövegrész,
5. 1.§ (7) bekezdése,
6. 4.§ (6) bekezdése,
7. 7.§. (3) bekezdése,
8. 15. § d) pontjában a „legfeljebb 1,0 méteres magassággal” szövegrész,
9. 15. § e) pontjában a „6,0 m magasságig építhető” szövegrész,
10. 24.§ fa) pont első mondata és fb) pontja
11. 27 § (2) bekezdése
12. 29 § (1) bekezdése
13. 30.§ (2) bekezdése
14. 31.§ (2) bekezdés 2. és 3. mondata
15. 40.§ (3) bekezdése
16. 44. § (3) bekezdésében a „(átruházás esetén a polgármester)” szövegrész,
17. 44. § (9) bekezdése.

……………… sk. Fehér Mária sk.

polgármester címzetes jegyző